1984L0647 — SL — 31.07.1990 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 19. decembra 1984 o uporabi vozil za cestni prevoz blaga, najetih brez voznikov (84/647/EGS) (UL L 335, 22.12.1984, p.72)

spremenjena z:









▼B

DIREKTIVA SVETA

z dne 19. decembra 1984

o uporabi vozil za cestni prevoz blaga, najetih brez voznikov

(84/647/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 75 Pogodbe, ob upoštevanju predloga Komisije, ob upoštevanju mnenja Ekonomsko-socialnega odbora ( 1 ), ob upoštevanju mnenja Evropskega parlamenta ( 2 ), ker z makroekonomskega vidika uporaba najetih vozil v nekaterih okoliščinah omogoča optimalno razporejanje virov z omejevanjem potratne uporabe proizvodnih dejavnikov; ker ta možnost z mikroekonomskega vidika prinaša v organizacijo prevoza prožnost in s tem povečuje produktivnost zadevnih podjetij; ker je treba spremeniti Prvo direktivo Sveta z dne 23. julija 1962 o vzpostavitvi enotnih pravil za nekatere vrste prevoza blaga po cesti med državami članicami ( 3 ), kakor je bila nazadnje spremenjena z Direktivo 82/50/EGS ( 4 ), SPREJEL NASLEDNJO DIREKTIVO:







Člen 1

V tej direktivi:

— „vozilo“ pomeni motorno vozilo, priklopnik, polpriklopnik ali skupino vozil, ki je namenjena izključno prevozu blaga,

— „najeto vozilo“ pomeni vsako vozilo, ki je na podlagi pogodbe s podjetjem, ki da vozilo na razpolago, za plačilo in za določeno časovno obdobje na voljo podjetju za opravljanje cestnih prevozov blaga za najem ali plačilo ali za lastne potrebe.

Člen 2

Vsaka država članica dovoli uporabo vozil znotraj svojega ozemlja za promet med državami članicami, ki jih najamejo podjetja s sedežem v drugi državi članici, če:

1. je vozilo registrirano ali dano v promet v skladu s predpisi slednje države članice;

2. se pogodba nanaša samo na najem vozila brez voznika in ji ni priložena pogodba o delu, sklenjena z istim podjetjem o voznem in spremljevalnem osebju;

3. je najeto vozilo na voljo samo podjetju, ki ga uporablja v obdobju najemne pogodbe;

4. najeto vozilo vozi osebje podjetja, ki vozilo uporablja;

5. dokazilo o izpolnjevanju zgoraj navedenih pogojev zagotavljajo naslednji dokumenti, ki morajo biti v vozilu: (a) najemna pogodba ali overjen izpis iz te pogodbe, v katerem so navedeni zlasti ime najemodajalca, ime najemnika, datum in veljavnost pogodbe ter identifikacija vozila; (b) če voznik ni oseba, ki je najela vozilo, pogodba o zaposlitvi voznika ali overjen izpis iz te pogodbe, v katerem so navedeni zlasti ime delodajalca, ime delavca ter datum in veljavnost pogodbe o zaposlitvi ali novejši plačilni list. Po potrebi se lahko dokumenti, navedeni v (a) in (b), nadomestijo z enakovrednim dokumentom, ki ga izdajo pristojni organi države članice.

Člen 3

1. Države članice sprejmejo potrebne ukrepe za zagotovitev, da lahko njihova podjetja za cestni prevoz blaga uporabljajo najeta vozila, registrirana ali dana v promet v skladu s predpisi njihovih držav, pod enakimi pogoji kakor vozila v lasti podjetij, če ta podjetja izpolnjujejo pogoje iz člena 2.

▼M1

2. Države članice lahko izvzamejo iz določb odstavka 1 prevoze za lastne potrebe, ki jih opravljajo vozila s skupno dovoljeno maso več kakor 6 ton.

▼B

Člen 4

1. Ta direktiva ne vpliva na predpise države članice, ki za uporabo najetih vozil določajo manj stroge pogoje od pogojev iz členov 2 in 3.

▼M1 —————

▼B

Člen 5

Brez poseganja v člena 2 in 3 ta direktiva ne vpliva na uporabo predpisov o:

— organizaciji trga cestnega prevoza blaga za najem ali plačilo in za lastne potrebe ter zlasti dostopa na trg, predvsem v zvezi z omejitvami cestnih zmogljivosti s kvotami,

— cenah in pogojih za cestni prevoz blaga,

— oblikovanju cen za najem,

— uvozu vozil,

— pogojih, ki urejajo dostop do dejavnosti ali poklica najemodajalca cestnega vozila.

Člen 6

V točki 11(d) Priloge I k Prvi direktivi Sveta z dne 23. julija 1962 se prvi pododstavek nadomesti:

„(d) vozila, ki prevažajo blago, morajo biti last podjetja ali jih je moralo podjetje kupiti na obroke ali najeti, če v slednjem primeru izpolnjujejo pogoje Direktive Sveta 84/647/EGS o uporabi vozil za cestni prevoz blaga, najetih brez voznikov ( 5 ).

Člen 7

Države članice sprejmejo ukrepe, potrebne za uskladitev s to direktivo, najpozneje do 30. junija 1986 in o tem takoj obvestijo Komisijo.

Člen 8

Najpozneje do 30. junija 1989 Svet ponovno preuči člena 3(2) in 4(2) direktive na podlagi poročila Komisije, ki vsebuje predloge, če je to primerno.

Člen 9

Ta direktiva je naslovljena na države članice.